CELEX: 31983R0703
Language: el
Date: 1983-03-28 00:00:00
Title: Κανονισμός (ΕΟΚ) αριθ. 703/83 της Επιτροπής της 28ης Μαρτίου 1983 περί παύσεως της αλιείας σκόμβρου από πλοία που φέρουν σημαία Δανίας

Avis juridique important

|

31983R0703

Κανονισμός (ΕΟΚ) αριθ. 703/83 της Επιτροπής της 28ης Μαρτίου 1983 περί παύσεως της αλιείας σκόμβρου από πλοία που φέρουν σημαία Δανίας  

Επίσημη Εφημερίδα αριθ. L 082 της 29/03/1983 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 703/83 ΤΗΣ ΕΠΙΤΡΟΠΗΣ  της 28ης Μαρτίου 1983  περί παύσεως της αλιείας σκόμβρου από πλοία που φέρουν σημαία Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των Κρατών μέλων (1), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 172/83 του Συμβουλίου της 25ης Ιανουαρίου 1983 περί καθορισμού για το 1982, για ορισμένα αποθέματα ιχθύων και ομάδες αποθεμάτων ιχθύων που αναπτύσσονται στην αλιευτική ζώνη της Κοινότητας, του συνόλου επιτρεπομένων αλιευμάτων, του μεριδίου της Κοινότητας από αυτά τα αλιεύματα, της κατανομής του μεριδίου αυτού στα Κράτη μέλη και των όρων υπό τους οποίους πραγματοποιείται το σύνολο επιτρεπομένων αλιευμάτων (2) καθόρισε ποσοστώσεις για τα αλιεύματα των Κρατών μελών·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή, με κανονισμό, την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία Κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι τα αλιεύματα σκόμβρου από πλοία που φέρουν σημαία Δανίας στα ύδατα των ζωνών CIEM VI, VII και VIII, εφθασαν τη διατεθείσα ποσόστωση· ότι η Δανία αποφάσισε, στις 25 Φεβρουαρίου 1983, να σταματήσει την αλιεία και την εκφόρτωση σκόμβρων από τα εν λόγω αποθέματα από τις 4 Μαρτίου 1983, και ότι πρέπει, ως εκ τούτου, να διατηρηθεί αυτή η ημερομηνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα αλιεύματα σκόμβρου που πραγματοποιούνται από πλοία που φέρουν σημαία Δανίας ή είναι νηολογημένα στη Δανία, στις ζώνες CIEM VI, VII και VIII, θεωρείται ότι έχουν εξαντλήσει το μερίδιο που έχει διατεθεί στη Δανία για το 1983.  Απαγορεύεται η αλιεία σκόμβρου στις ζώνες CIEM VI, VII και VIII, καθώς επίσης και η μεταφόρτωση και η εκφόρτωση σκόμβρου που αλιεύεται στις ζώνες αυτές, από πλοία που φέρουν σημαία Δανίας ή είναι νηολογημένα στη Δανία.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 4 Μαρτίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Μαρτίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 24 της 27. 1. 1983, σ. 30.